15/12/2010 | Administración LocalMunicipal
Oleiros
Secretaría Xeral
Anuncio de incidencia 141, 142 e 143 do padrón municipal de habitantes

O non ser posible efectuar a notificacioón persoalmente, por descoñecerse o actual enderezo das persoas indicadas públicase a seguinte resolución da concelleira delegada de réxime interioir: Unha vez visto o informe por proposta de resolución do xefe do Servizo de Interior e da xefa de Unidade de Estatística e Padrón. A partir da proposta de formación do CERE para as eleccións ao Parlamento Europeo de xuño de 2009 e actualización conxunta dos padróns municipais, e atendendo ás observacións dos representantes locais para a extensión do procedemento, o Consello de Empadroamento, na súa reunión do 28 de xuño de 2008, informou favorablemente a proposta de ampliación da realización de comprobacións periódicas da continuidade da residencia a todos os cidadáns estranxeiros que non están obrigados a renovar a súa inscrición padroal cada dous anos. Isto é, cidadáns da Unión Europea e dos Estados parte no Acordo sobre o Espazo Económico Europeo, así como os que, sen pertencer a estes países, teñen tarxeta de residencia de réxime comunitario (por ser familiares de comunitarios) e aqueles que teñen autorización de residencia permanente. Estas comprobacións realizaranse en función da última información dispoñible na base do INE relativa a actualizacións no Padrón, así como, no seu caso, das posibles datas de expedición ou última renovación das tarxetas de residencia, de modo que unicamente se realizarán cando non se produciran movementos nun período de cinco ou dous anos, dependendo se están inscritos no Rexistro Central de Estranxeiros ou non (se teñen tarxeta de calquera tipo tamén están inscritos neste Rexistro). “A partir da entrada en vigor do RD 240/2007, sobre entrada, libre circulación e residencia en España de cidadáns dos Estados membros da Unión Europea e doutros Estados parte no Acordo sobre o Espazo Económico Europeo, a inscrición no citado Rexistro é obrigatoria para este colectivo.” En base a todo o exposto o INE proponnos que efectuemos a baixa de Oficio no Concello de Oleiros destes cidadáns e fai a seguinte descrición das mencionadas incidencias: - 141 – Comprobación de residencia de estranxeiros que non están obrigados a renovar a súa inscrición padroal, cidadáns dos Estados membros da Unión Europea e doutros Estados parte no Acordo sobre o Espazo Económico Europeo, non inscrito no Rexistro Central de Estranxeiros. - 142.- Comprobación de residencia de estranxeiros que non están obrigados a renovar a súa inscrición padroal, cidadáns dos Estados membros da Unión Europea e doutros Estados parte no Acordo sobre o Espazo Económico Europeo, con tarxeta de residencia expedida hai máis de 5 anos. - 143.- Comprobación de residencia de estranxeiros que non están obrigados a renovar a súa inscrición padroal, cidadáns dos Estados membros da Unión Europea e doutros Estados parte no Acordo sobre o Espazo Económico Europeo, con certificado de inscrición no Rexistro Central de Estranxeiros expedido hai máis de 5 anos. Tendo en conta o resto da lexislación aplicable nesta materia e de acordo coa documentación xustificativa que consta en poder da Unidade de Estatística e Padrón deste Concello, en consecuencia proponse a adopción do seguinte acordo: 1.- Continuar a tramitación como baixas de oficio das inscricións no Padrón Municipal deste Concello ás persoas que se relacionan a continuación, por non ser localizados neste municipio.2.- Remitir a resolución ao Boletín Oficial da Provincia para a súa publicación.3.- Achégase un anexo coa relación de inscricións de estranxeiros comunitarios desde JIAJIA FASANAR JAURRIETA LIS a BYRON JOSE GAGLIANO CRESCENTI recibidos nos ficheiros do INE (141- 142 inicial, 709, A09, B09, 110, 210, 310, 410, 510, 710 e 810); os cales non foron localizados neste municipio.4.- Ordenar a publicación deste anexo no Boletín Oficial da Provincia e no taboleiro de edictos do Concello O que se notifica, para xeral coñecemento e ós efectos de continuar a tramitación dos expedientes de baixa, en Oleiros, o 12 de novembro do dous mil dez. A 1ª Tenente do Alcalde delegada de Interior, Lorella Montouto Glont